****

**V I L J A N D I L I N N**

**LINNAVOLIKOGU**

**SOTSIAALKOMISJONI**

**KOOSOLEKU PROTOKOLL**

Viljandi 15. september 2021 nr 1-13/21/42

Algus kell 16.00, lõpp kell 16.41

**Koosolekut juhatas** Heiki Raudla

**Protokollis** Helena Tiivel

**Võtsid osa liikmed:** Itta Arak, Mare Hõbemäe, Tiit Jürmann, Jana Pähklemäe, Peep Raju, Heiki Raudla, Veronika Raudsepp Linnupuu, Sirje Taalmaa

**Võttis osa asendusliige:** Triinu Tints (kuulajana)

**Puudusid:** Erika Kiviloo, Ülle Lumi, Triinu Rõigas, Ruth Sepp

**Koosolekul viibisid:** rahandusameti juhataja Marika Aaso, abilinnapea Jane Koitlepp, Sakala Keskuse juhataja Jaanus Kukk

**PÄEVAKORD:**

1. Sakala Keskuse tööst

2. Viljandi linna 2021. a II lisaeelarve kinnitamine (2021/376)

3. Viljandi Päevakeskuse põhimääruse kehtetuks tunnistamine (2021/379)

**PÄEVAKORRAPUNKT NR 1**

**Sakala Keskuse tööst**

**KUULATI:**

J. Kukk – Sakala Keskus koondab enda alla Kondase Keskuse, Viljandi Avatud Noortetoa, lauluväljaku, lossimäed, Vabaduse väljaku, Mõisapargi, vana veetorni ja mõned ruumid ka Linnaraamatukogus. Meil on täna tööl 17 inimest, lisaks 3 hooajalist töötajat ja 1 vabatahtlik. Hooajalised töötajad on seotud veetorni tegevusega ja vabatahtlik on seotud Noortekeskusega. Noortekeskuses töötab 4 inimest, Kondase Keskuses 3 inimest, veetornis 3 hooajalist töötajat, Sakala Keskuses 2 inimest, ülejäänud 8 inimest on organisatsiooni üleste töökohustustega. Sakala Keskuses tegeleme laias laastus kahe suunaga, üks on ruumide rentimine ja teine suund on Viljandi linna avalike sündmuste korraldamine. Kondase Keskus on Eestis ainus autsaider kunstiga tegelev kunstikeskus ja lisaks autsaiderkunsti uurimisele ja teadustamisele, korraldab näituste korraldamisega. Näitusi korraldame ka Linnaraamatukogus asuvas linnagaleriis, Sakala Keskuse näitusepindadel, vanas veentornis ja Vabaduse platsil. Noortekeskus tegeleb noorte vabaaja sisustamisega ja erinevate vabaajasisustamise võimaluste pakkumistega – trennid, koolitused, koosviibimised. Vana veetorn on lisaks näituse pinnale ka vaatetorn.

M. Hõbemäe - miks jäi ära linna jaanituli?

J. Kukk – sel hetkel olid koroonapiirangud sellised, mis ei võimaldanud avalikku üritust selliselt teha. Kui õigesti mäletan võis välitingimustel osaleda 1000 inimest ning meie tavapärane jaanitulel osalejate arv on kindlasti üle 1000 – seega leidsime Terviseametiga nõu pidades, et mõistlik on see ära jätta.

Koosolekule saabus T. Jürmann.

P. Raju – kuidas hindate kultuurimaja saali ja lauluväljaku koormatust?

J. Kukk - lauluväljaku koormatus on kindlasti vähene, aga see sõltub väga paljudest erinevatest asjaoludest, miks Viljandisse ei tulda või siit oma üritusega n.ö. mööda minnakse.

Sakala Keskuse suure saali koormatus võiks hooti olla suurem, küll aga toimub seal ka väga palju selliseid privaatüritusi, mis avalikkuse ette üldse ei jõuagi.

H. Raudla – kas on probleemiks, et mõned head üritused toimuvad Viljandis korraga ja kas seda on võimalik reguleerida?

J. Kukk – lõpuni välja seda reguleerida ei ole võimalik ja korraldajaid on mitmeid ja üle Eesti. Me oleme proovinud teha nii, et suuremad sündmused, mis on linna enda korraldajate poolt, et need ei kattuks.

T. Jürmann – kas linn võiks anda Sakala Keskusele võimalust korraldada rohkem linnale/ avalikkusele suunatud üritusi?

J. Kukk – jah, meil on plaanis koguda kokku seltskond Viljandi enda kogukonnast ning hakata tegelema süstemaatiliselt ideekorjetega. Eesmärk on selekteerida avalikud linna sündmused, s.o. tähtpäevad jm ning muud sündmused, s.o kogukonna soovitud sündmused, mis võiks toimuda Sakala Keskuse erinevatel pindadel. Eesmärk on kaasata kogukonda sündmuste korraldamisse.

**OTSUSTATI:**

Informatsioon võeti teadmiseks.

**PÄEVAKORRAPUNKT NR 2**

**Viljandi linna 2021. a II lisaeelarve kinnitamine (2021/376)**

**KUULATI:**

M. Aaso andis ülevaate eelnõust, mille eesmärk on kinnitada Viljandi linna 2021. aasta II lisaeelarve kogumahuga 340 149 eurot.

**OTSUSTATI:**

Toetada eelnõu „Viljandi linna 2021. a II lisaeelarve kinnitamine (2021/376)“.

**PÄEVAKORRAPUNKT NR 3**

**Viljandi Päevakeskuse põhimääruse kehtetuks tunnistamine (2021/379)**

**KUULATI:**

J. Koitlepp andis ülevaate eelnõust, mille eesmärk on Viljandi Päevakeskuse põhimääruse kehtetuks tunnistamine, et põhimäärusesse saaks sisse viia vajalikke muudatusi.

**OTSUSTATI:**

Toetada eelnõu „Viljandi Päevakeskuse põhimääruse kehtetuks tunnistamine (2021/379)“.

(allkirjastatud digitaalselt) (allkirjastatud digitaalselt)

Heiki Raudla Helena Tiivel

koosoleku juhataja protokollija